Hwang Jang-yop

Hwang Jang-yop (født 17. februar 1923 i Kangdong i Sør-Pyongan i daværende Korea, død 10. oktober 2010 i Seoul, Sør-Korea) var en nordkoreansk politiker, og den foreløpig mest fremstående nordkoreanske avhopper til Sør-Korea.

Hwang valgte å hoppe av til Sør-Korea i 1997. Han ble ved avhoppingen ansett som den ledende ideologen for juche-politikken i landet.

 Bakgrunn 
Han tok eksamen på Pyongyang Commercial School i 1941, og dro deretter til Tokyo i 1942 for å studere jus ved Chuo University. Han sluttet etter to år og returnerte til Pyongyang, der han ble matematikklærer.

Han meldte seg inn i Koreas arbeiderparti i 1946 og fra 1949 til 1953 ble han sendt til Moskva for å studere ved Statsuniversitetet i Moskva. Der traff han kvinnen som senere ble hans kone, Pak Sung-ok. Etter å ha returnert til Nord-Korea ble han studieleder i filosofi ved Kim Il-sung-universitetet i Pyongyang. I april 1965 ble han en del av universitetets ledelse.

I 1972 ble han formann i «Den øverste folkeforsamlingen», noe han var i 11 år.Hwang Jang-yop Holds Press Conference To Explain Why He Defected from North Korea  Besøkt 28. oktober 2008 I 1983 ble han fjernet fra forsamlingen og hans anseelse sank, selv om han hadde vært Kim Jong-il's lærer ved universitetet. Kim kritiserte Hwang, særlig for hans interesse for de kinesiske økonomiske reformene.

 Hoppet av 
Hwang hoppet av etter et besøk i Tokyo i 1997 ved å spasere inn i den sørkoreanske ambassaden i Beijing, sammen med Kim Duk-hong som ledet et nordkoreansk selskap. Myndighetene i Pyongyang truet med gjengjeldelse, mens politiet i Beijing stengte av området rundt ambassaden.Defector says he's fed up with North Korean dictatorship Besøkt 28. oktober 2008 Tre dager senere ble den nordkoreanske avhopperen Ri Han-yong som var nevø av Kim Jong-il og hans elskerinne Song Hye-rim skutt utenfor sitt hjem i Bundang i Gyeonggi av ukjente gjerningsmenn, mistenkt å være nordkoreanske spesialstyrker. Den sørkoreanske statsministeren Lee Soo-sung beskrev attentatet som en gjengjeldelse for Hwangs avhopp.Korean shooting is casting cloud on signs of thaw Besøkt 28. oktober 2008

Noen dager senere ble Kim Jong-il sitert av Radio Pyongyang som fortalte «Cowards, leave if you want to. We will defend the red flag of revolution to the end», en melding som på en måte var en aksept for at Hwang hadde valgt å forlate Nord-Korea.North Korea's Leader Says 'Cowards' Are Welcome to Leave Besøkt 28. oktober 2008

Kinesiske myndigheter tillot etter flere uker Hwang å reise til Sør-Korea via Filippinene.Hwang Jang-yop: an enemy of which state?  Besøkt 28. oktober 2008

Etter avhoppingen ble det gjort kjent at hans kone hadde tatt sitt eget liv, mens en av døtrene døde i en bilulykke. Hans to andre barn, en datter og en sønn, såvel som barnebarn skal ha blitt sendt til arbeidsleir. 
The Pyongyang Candidate: The Ahmad Chalabi of North Korea comes to Washington Besøkt 28. oktober 2008

 Regimekritiker 
Etter å ha ankommet Seoul ble Hwang en kritiker av det nordkoreanske regimet, og har publisert over 12 bøker, mange som kritiserer Kim Jong-il og beskriver han som en sviker av juche som bygger et føydalistisk samfunn i stedet for sosialismen. Hwang har benyttet sin posisjon som leder av Gjenforeningsinstituttet for å spre sitt budskap. Under Solskinnspolitikken til tidligere president Kim Dae-jung ble Hwang marginalisert. Han ble fjernet som leder av instituttet i november 2000, noe som førte til at han anklaget sørkoreanske myndigheter for å ville få han til å tie stille for ikke å forstyrre tilnærmingen til Nord-Korea. Han skal ha mottatt hundrevis av dødstrusler fra Nord-Korea.

Hwang var en bidragsyter til Daily NK, en nettavis etablert av nordkoreanske avhoppere i Sør-Korea,Remark on North Korean, South Korea, and the Reunification by Hwang Jang Yop, the Former International Secretary of the North Korea Workers' Party  der han blant annet har beskrevet sine følelser rundt avhoppingen.Thoughts of Those Left Behind Han var også leder av Committee for Democratization of North Korea.

I april 2010 offentliggjorde den sørkoreanske etterretningstjenesten National Intelligence Service at en hadde arrestert to nordkoreanske agenter som en mener hadde blitt sendt til Sør-Korea for å ta livet av Hwang.North assassins foiled in bid to kill top defector: Trained in China, posed as refugees to murder Kim’s ex-mentor Hwang De to skulle ha trent i seks år på oppdraget og kom inn i Sør-Korea under dekke av å være avhoppere, '황장엽 암살조' 6년간 훈련…'최고 단계' 경호 men dette ble oppdaget av sørkoreanske myndigheter. De to hevdet at de skulle få assistanse fra nordkoreanske sympatisører i Sør-Korea, men de oppgav ingen navn. Hwang kommenterte drapsførsøket slik; «Death is just death. There is no difference from dying of old age or being killed by Kim Jong-il»Assassins won't rat on spies in South I juni 2010 ble de to nordkoreanerne dømt til 10 års fengsel.

 Død 
Hwang ble funnet død i sitt hjem om morgenen 10. oktober 2010. Han hadde dødd av et hjerteinfarkt mens han badet. Obduksjonen og kameraovervåkningen av boligen viste ingen mistenkeligheter rundt dødsfallet, og politiet avsluttet derfor sin etterforskning. Politiet arresterte kort tid senere en nordkoreaner som planla å myrde Hwang, også under dekke av å være en nordkoreansk avhopper, men han ble ikke knyttet til Hwangs død.

 Referanser 

 Eksterne lenker 
  Den koreanske labyrinten Kronikk i Dagbladet 14. juni 1997
  En samling nordkoreanske presseklipp om Hwang Jang-yop 
  Hwang Jang-yop arrangerer Pressekonferanse, der han forklarer avhoppingen 
  Daily NK

Kategori:Personer fra Sør-Pyongan
Kategori:Nordkoreanske politikere
Kategori:Fødsler i 1923
Kategori:Dødsfall i 2010